4 снежня 2014 года спаўняецца 55 гадоў з дня адкрыцця ўстановы “Дзяржаўны літаратурна-мемарыяльны музей Якуба Коласа”. Музей паэта быў створаны пастановай ЦК КПБ і Савета Міністраў БССР ад 16 жніўня 1956 года, адчынены ў доме, дзе жыў Якуб Колас з сям’ёй з 1944 па 1956 год, да моманту сваёй смерці. Сёння будынак музея – гісторыка-культурная каштоўнасць нашай краіны. У яго фондах захоўваюцца 34 тысячы музейных прадметаў, сярод якіх дакументы і матэрыяльныя рэліквіі, звязаныя з жыццём, творчасцю і грамадскай дзейнасцю Канстанціна Міхайлавіча Міцкевіча.